b'\n_START_ARTICLE_\nAltarul de la Media\xc8\x99\n_START_PARAGRAPH_\nAltarul de la Media\xc8\x99 a fost realizat \xc3\xaen jurul anului 1485 \xc8\x99i se p\xc4\x83streaz\xc4\x83 \xc3\xaen Biserica Sf\xc3\xa2nta Margareta din Media\xc8\x99. Altarul este una dintre cele mai importante lucr\xc4\x83ri ale goticului t\xc3\xa2rziu din Transilvania. \xc3\x8empreun\xc4\x83 cu altarul din Biertan \xc8\x99i altarul Bisericii fortificate din Pro\xc8\x99tea Mare este atribuit grupului de retabluri (altare poliptice) transilv\xc4\x83nene aflate sub influen\xc8\x9ba altarului din Schottenstift din Viena.\n_START_SECTION_\nDatare\n_START_PARAGRAPH_\nArhitectul Hermann Fabini a datat execu\xc8\x9bia altarului \xc3\xaen jurul anului 1485.\n_START_SECTION_\nStructura\n_START_PARAGRAPH_\nAltarul central m\xc4\x83soar\xc4\x83 303 x 220 x 50 cm (\xc3\xaen\xc4\x83l\xc8\x9bime x l\xc4\x83\xc8\x9bime x ad\xc3\xa2ncime), panourile individuale de pictur\xc4\x83 ale aripilor altarului m\xc4\x83soar\xc4\x83 153 x 110 cm (\xc3\xaen\xc4\x83l\xc8\x9bime x l\xc4\x83\xc8\x9bime). Predela are 146 cm \xc3\xaen\xc4\x83l\xc8\x9bime, 515 cm l\xc4\x83\xc8\x9bime, altarul mijlociu are o lungime de 303,5 cm \xc8\x99i o ad\xc3\xa2ncime de 30 cm. \xc3\x8en interiorul vechii predele a fost instalat\xc4\x83 o pies\xc4\x83 mai t\xc3\xa2rzie. Altarul fost restaurat \xc3\xaen anii 1972/73.\n_START_SECTION_\nRetablul\n_START_PARAGRAPH_\nDecora\xc8\x9bia sculptat\xc4\x83 a altarului este \xc3\xaen parte pierdut\xc4\x83, doar picturile sunt p\xc4\x83strate. Ele decoreaz\xc4\x83 cele opt panouri cu scene ilustr\xc3\xa2nd patimile lui Isus: Prinderea, Flagelarea, \xc3\x8encoronarea cu spini, Ecce homo!, Purtarea crucii, Odihna lui Cristos, R\xc4\x83stignirea \xc8\x99i \xc3\x8envierea.'